**Papur Ysgoloriaeth Fynediad 2018**

**Seicoleg**

**Amser a ganiateir: 2 awr**

**Atebwch DDAU gwestiwn. Defnyddiwch lyfryn ar wahân ar gyfer pob ateb. Mae pob croeso i chi adeiladu eich dadl gan dynnu ar sawl maes ar seicoleg os yw hynny'n briodol. Er hynny, gwnewch yn siŵr bod eich ateb wedi ei seilio ar y deunydd darllen gwyddonol am bob pwnc, ac nid ar eich tybiaethau chi yn unig.**

1. Mae gan seicolegwyr amrywiaeth o wahanol offer i'w helpu i ymchwilio i'r ymennydd dynol ac ymddygiad dynol. Dau o'r offer hyn yw sganwyr Delweddu Cyseiniant Magnetig Gweithredol (fMRI) a dyfeisiadau electroenceffalogram (EEG). Eglurwch beth yw'r gwahaniaethau allweddol rhwng fMRI ac EEG. Pam y gallai ymchwilydd ddewis defnyddio un yn hytrach na'r llall efallai?
2. Ers rhai blynyddoedd bellach, mae ymchwilwyr wedi bod yn rhybuddio am argyfwng ail wneud (*reproducibility*) mewn gwyddoniaeth. Yn 2015 ceisiodd Brian Nosek ail wneud 100 o arbrofion clasurol seicoleg gymdeithasol. Yn ôl ei ddadansoddiad, dim ond 39 o'r 100 o geisiadau ail wneud oedd yn llwyddiannus. Trafodwch y gwahanol ffactorau a all egluro'r darganfyddiad hwn. Beth yw’r goblygiadau o ran seicoleg gymdeithasol?
3. Yn 1975 disgrifiodd Csíkszentmihályi ffenomena newydd yr oedd yn cyfeirio ato fel 'llif'. Beth yw 'llif', a sut mae'n berthnasol i ddadansoddi perfformiad athletwr?
4. Disgrifiwch a gwerthuswch UN astudiaeth graidd ym maes seicoleg ddatblygiadol. Beth yw goblygiadau ymarferol yr astudiaeth hon?
5. Dychmygwch eich bod wedi cael eich dal yng nghanol y gwyllt yn Awstralia gyda naw o bobl enwog rhestr-C. Dim ond ychydig o fwyd sydd gennych wrth gefn ac mae'n rhaid i chi wneud nifer o dasgau anodd i ennill dognau bwyd ychwanegol. Dydych chi erioed wedi cyfarfod â'r bobl enwog yma o'r blaen ac ar yr olwg gyntaf nid oes gennych fawr yn gyffredin gyda hwy. Yn ôl Tuckman (1965) sut fyddwch chi'n cael eich trawsnewid o grŵp o unigolion i dîm? Pam na fyddwch yn cyrraedd y cam terfynol efallai?
6. Caiff ymchwil seicolegol ei beirniadu'n aml am fod yn ethnoganolog (neu o leiaf y Ewroganolog) ac o ganlyniad mae hyn yn negyddu darganfyddiadau y mwyafrif llethol o ymchwil gyhoeddedig. Beth mae'r feirniadaeth hon yn ei olygu, ac ydych chi'n meddwl ei bod yn ddilys? Cyfeiriwch at ystod o astudiaethau yn eich ateb.
7. Wrth gynllunio arbrawf mewn seicoleg, beth yw'r ffactorau moesegol allweddol y mae angen i chi eu hystyried?
8. Gwerthuswch y gwahaniaethau rhwng defnyddio cynllun grwpiau annibynnol a chynllun ailadrodd mesurau. Pe baech yn cynllunio arbrawf a oedd yn asesu effaith bwyta siocled i leihau straen, awgrymwch beth fyddai'r manteision a'r anfanteision pe baech yn defnyddio cynllun grwpiau annibynnol ac, yn ail, gynllun ailadrodd mesurau.

Trosodd/

1. Mae cyfresi trosedd ar y teledu, fel Criminal Minds, Law & Order a NCIS yn gwneud defnydd helaeth o broffilio troseddol. O safbwynt seicolegol, pa ffactorau y gall proffilio eu rhagweld yn gywir a beth sy'n ddim ond ffuglen? Cyfeiriwch at achosion troseddol go iawn yn eich ateb.
2. Rydych wedi cael eich comisiynu gan Yr Arglwydd Sugar i brofi effeithiolrwydd dau wahanol hysbyseb (Hysbyseb A a Hysbyseb B) yn hyrwyddo brand newydd o far siocled, a ddatblygwyd gan dîm o amaturiaid brwdfrydig. Er mwyn penderfynu pa hysbyseb i'w ddefnyddio fel rhan o ymgyrch hysbysebu genedlaethol gofynnodd Yr Arglwydd Sugar i'w gynorthwywr, Claude Littner, wneud ymchwil i'r farchnad mewn canolfan siopa leol. Defnyddiodd Claude gynllun rhyng-gyfranwyr a dangoswyd hysbyseb i bob cyfranogwr a gofyn iddynt ddweud pa mor debygol y byddent yn prynu'r bar siocled allan o 10 (gyda 10 yn golygu "mynd allan yn sicr i brynu'r cynnyrch" a 1 yn golygu "yn sicr ddim yn mynd allan i brynu'r cynnyrch"). Dangosir canlyniadau hynny isod. Sut fyddech chi'n dadansoddi pa hysbyseb sy'n debygol o fod y mwyaf llwyddiannus? Disgrifiwch y broses yn fanwl (er nad oes angen i chi wneud unrhyw brawf ystadegau mewn gwirionedd)

|  |  |  |  |  |  |  |
| --- | --- | --- | --- | --- | --- | --- |
| Cyfranogwr | Hysbyseb | Sgôr |  | Cyfranogwr | Hysbyseb | Sgôr |
| 1 | A | 6 |  | 21 | A | 7 |
| 2 | B | 5 |  | 22 | B | 2 |
| 3 | A | 2 |  | 23 | A | 5 |
| 4 | B | 8 |  | 24 | B | 6 |
| 5 | A | 6 |  | 25 | A | 4 |
| 6 | B | 7 |  | 26 | B | 6 |
| 7 | A | 2 |  | 27 | A | 5 |
| 8 | B | 8 |  | 28 | B | 6 |
| 9 | A | 1 |  | 29 | A | 3 |
| 10 | B | 9 |  | 30 | B | 8 |
| 11 | A | 5 |  | 31 | A | 7 |
| 12 | B | 6 |  | 32 | B | 9 |
| 13 | A | 7 |  | 33 | A | 6 |
| 14 | B | 8 |  | 34 | B | 10 |
| 15 | A | 7 |  | 35 | A | 5 |
| 16 | B | 9 |  | 36 | B | 8 |
| 17 | A | 2 |  | 37 | A | 6 |
| 18 | B | 8 |  | 38 | B | 8 |
| 19 | A | 3 |  | 39 | A | 5 |
| 20 | B | 5 |  | 40 | B | 7 |